《明宇周丈留云洞次韵 其一》
明代·葛昕

曾问留云洞里奇，由来天上使臣稀。龙垂钟乳悬犹接，鹊啄岩臣落更飞。

似入武陵迷旧径，欲乘槎木叩支机。蛮方思甫归王化，引领枢光卜太微。

作者简介：明济南府德平（今山东临邑县）人，字幼明，号龙池。以荫为都督府都事，迁工部屯田郎中，曾裁惜薪司炭额百余万，汰厂司内官五百余人。官至尚宝司卿。有《集玉山房稿》。